ერნანდო დე სოტო
ერნანდო დე სოტო (ესპ. Hernando de Soto, დ. დაახლ. 1498 — 21 მაისი, 1542) — ესპანელი ზღვაოსანი და კონკისტადორი. პირველი ევროპული დამპყრობელი მექსიკის ჩრდილოეთში და აშშ-ს ტერიტორიის სიღრმეში. პირველი ევროპელი, რომელმაც გადაკვეთა მდინარე მისისიპი და დატოვა ამის დოკუმენტური მტკიცებულება. ერნანდო დე სოტო დაიბადა ესტრემადურის ან ანდალუსიის რეგიონში. ორი ქალაქი – ბადახოსი და ბარკაროტა აცხადებს, რომ დე სოტო მათ ქალაქში დაიბადა. ცნობილია, რომ დე სოტომ ბავშვობა ორივე ქალაქში გაატარა.